ترانسنیستریا

**ترانسنیستریا** (**ترانسنیستریا مولدوو جومهوریتی**) — (مولداو دیلی: *Република Молдовеняскэ Нистрянэ* / ، روس دیلی: *Приднестро́вская* *Молда́вская Респу́блика* ، اوکراین دیلی: ''Придністровська Молдавська Республіка. مولداوی داخیلین‌ده بیرطرفلی شکیل‌ده موستقیللیینی اعلان ائد‌ن ده-فاکتو بیر جومهوریتیدیر. اؤز سیاسی قورولوشو، مجلیسی، اوْردوسو، پوْلی‌سی و پوچت سیستمی اوْلان بۇ اراضی بیرلشمیش میللتلر تشکیلاتینا عضو اوْلان هئچ بیر دؤولت طرفین‌دن تانینماماق‌دادیر. بۇ اراضینین موستقیللیینی یالنیز جنوبی اوستییا، داغ‌لیق قاراباغ جومهوریتی و آبخازییا کیمی قوندارما جومهوریتیلار تانیییر.

بۇ بؤلگه اؤزونون آنا یاساسینی، بایراغینی و دؤولت هیمنینی قبول ائتمیش‌دیر. 
## سیلاح‌لی قوه‌لر
۲۰۰۷-جی ایلده‌ن اعتباراً ترانسنیستریا سیلاح‌لی قوه‌لری ۴۵۰۰-۷۵۰۰ آراسی عسگردن عبارت اوْلماقلا، تیراسپل، بندر، ریبنیچا و دوبیساری موتواتیجی پیادا بریقادالارینا بؤلونموش‌دور. بۇ حربی بیرلشمه‌لرین تابئلیین‌ده ۱۸ تانک، ۱۰۷ زیرئه‌لی تکنیک، ۷۳ توفنگ، ۴۶ عدد هاوا هوجومون‌دان مۆدافیعه قورغوسو و ۱۷۳ عدد تانک علیهینه مۆدافیعه قورغوسو مؤوجوددور. حربی هاوا قوه‌لری ایسه ۹ می-۸ت، ۶ می-۲۴، ۲ می-۲ هئلیکوپتئرلرین‌دن و آن-۲-نین مۆختلیف  طیّاره‌لرینین  آن-۲۶ و یاک-۱۸ موْدللرین‌دن فورمالاشمیش‌دیر.

## اجتماعی قورولوش

اؤلکه‌ده ۱ مئی رسمی بایرام‌دیر و غیری-ایش گونو ساییلیر. ۲ مئی ۲۰۰۹-جو ایلده کئچیریله‌ن رئفئرئندوم‌دا اؤلکه اهالی‌سینین ۹۹،۶ %-i سوسیالیست ایدارئتمه سیستمینین ساخلانیلماسینا، یالنیز ۰،۴ %-i ایسه دییشدیریلمه‌سینه سس وئرمیش‌دیر.

اؤلکه باشکانی هم ده سیلاح‌لی قوه‌لرین عالی باش تاخیمی‌دیر. ۲۰۰۴-جو ایلده حیاتا کئچیریله‌ن سیاهییاالمایا گؤره اؤلکه‌ده ۴۰۹۶ قاقاوز و ۱۶۸۷۶۸ روسلار واردیر. اهالینین اکثریتی گنج پارتیزان و ایشچی قوه‌لرین‌ده عسگر کیمی فعالیّت گؤستریر. بونا گؤره ده اؤلکه‌ده هر ۳ شخص‌دن بیری عسگردیر.

اؤلکه‌نین سیاسی رمزلری لنین و کارل مارکسدیر. اؤلکه‌ده ۳ جور مااش سیستمی واردیر. بونلار: یۆکسک درجه‌لی، اوْرتا درجه‌لی و آشاغی درجه‌لی دؤولت مأمورلاری اۆچون نظرده توتولان مااش سیستملری‌دیر. خالق عسگرلری آشاغی درجه‌لی دؤولت مأمورلاری‌دیر. ایدارئتمه و قوه‌لرده چالیشان عسگرلر ایسه اوْرتا درجه‌لی دؤولت مأمورلاری‌دیر. دؤولت ایدارئتمه‌سین‌ده چالیشانلار ایسه یۆکسک درجه‌لی دؤولت مأمورلاری حساب اوْلونور. بۇ ۳ مااش سیستمی آراسینداکی مااش فرقی ایسه چوْخ آزدیر.  

بۆتون تورپاقلار دؤولته مخصوص‌دور.  بۆتون بینالارین تیکینتی‌سینی دؤولت حیاتا کئچیریر و دؤولت‌دن باشقا هئچ کیمین بونا ایختیاری یوخ‌دور. اؤلکه‌ده ۱۷-۳۵ یاش آراسی هر کس گنج پارتیزان قوه‌لرینین عسگری حساب اوْلونور. سیندیکاتلارلا علاقه‌سی اوْلان شخصلر ایسه ایشچی قوه‌لرین عسگری حساب اوْلونور. اؤلکه اراضی‌سین‌ده یالنیز بیر بیلیم یوردو مؤوجوددور و بۇ بیلیم یوردو‌ده عسگرلر و یۆکسک درجه‌لی مأمورلار حاضیرلانیر. بلدییه ریسلری باشکان طرفین‌دن تعیین اوْلونور. اؤلکه‌ده سوسیالیزم علیهینه چیخان شخصلر اؤلکه‌دن قووولور و وطنداش‌لیق‌دان چیخاریلیر.

اؤلکه‌ده ایشسیزلیک ۰،۳%-ا برابردیر. اؤلکه‌ده مارکئت کیمی کیچیک ایش یئرلری بئله دؤولته مخصوص‌دور. اؤلکه عرضی‌سین‌ده هئچ بیر خاریجی فیرما یوخ‌دور.

## سیاسی قورولوش
اؤلکه‌ده ایکیپارتییالی سیستم مؤوجوددور. مجلیس‌ده پارتییالارین تمثیل اوْلونما سایی اوّلجه‌دن بللی اوْلونموش قایدادا حیاتا کئچیریلیر. بۇ قایدایا اساساً مجلیس‌ده سوسیالیست پارتییا اۆچون ۴۰، سوسیال-دموکراتیک پارتییا اۆچون ۵، بۇندان علاوه سیندیکاتلارین تمثیل‌چی‌سی اۆچون ۱، حربی‌چیلرین تمثیل‌چی‌سی اۆچون ۲، اجتماعی تشکیلاتلارین نماینده‌لری اۆچون ایسه ۳ یئر مویینلشدیریلمیش‌دیر. تمثیل‌چی و نماینده‌لر مجلیس‌ده ایشتیراکلارینا باخمایاراق سس حۆقوقونا مالیک دئییلدیرلر. مولداوی بۇ ارازینی اؤز داخیلین‌ده موختاریت حساب ائتمه‌سینه باخمایاراق ترانسنیستریا بونو قبول ائتمیر. بونا گؤره ده اؤلکه خاریجی مسئله‌لرده موستقیل حرکت ائدیر.
## ایدارئتمه واحیدلری

### رایونلار
* کامنکا (Кáменка، کامئنکا)
* دوبیساری (Дубоссáры، دوبوسساری)
* قریقوریوپول (Григориóполь، گریگوریوپول')
* ریبنیچا (Рыбница، ریبنیت‌سا)
* سلوبودزییا (Слободзéя، سلوبودزئیا)
### بلدییه‌لر
* بندر (Бендéры)
* تیراسپول (Тирáсполь)

## قایناق
# https://tr.wikipedia.org/wiki/Transdinyester
# https://en.wikipedia.org/wiki/Transnistria



بؤلمه:اوروپا اؤلکه‌لری
بؤلمه:اؤلکه‌لر
بؤلمه:رومانی‌جه دانیشان بؤلگه‌لر و اؤلکه‌لر
بؤلمه:روس‌جا دانیشان بؤلگه‌لر و اؤلکه‌لر
بؤلمه:اوکراینجا دانیشان بؤلگه‌لر و اؤلکه‌لر
بؤلمه:دنیزه چیخیشی اولمایان اؤلکه‌لر